0200.xml
ویسٹ انڈیز ویمن نے چوتھے اور آخری ون ڈے میچ میں نیوزی لینڈ ویمن کو 4 رنز سے ہرا کر سیریز کلین سویپ کر لی
سینٹ کٹس ۔ 20ستمبر (اے پی پی) ویسٹ انڈیز ویمن نے چوتھے اور آخری ون ڈے میچ میں نیوزی لینڈ ویمن کو 4 رنز سے شکست دے کر سیریز کلین سویپ کر لی۔ تفصیلات کے مطابق وارنر پارک، سینٹ کٹس میں کھیلے گئے سیریز کے چوتھے اور آخری ون ڈے میچ میں ویسٹ انڈیز نے پہلے بیٹنگ کرتے ہوئے مقررہ 50 اوورز میں 8 وکٹوں کے نقصان پر 214 رنز بنائے۔ سٹیفنی ٹیلر نے 66 رنز کی عمدہ اننگز کھیلی۔ نیوزی لینڈ کی جانب سے جارجیا رائے نے تین کھلاڑیوں کو آؤٹ کیا۔ نیوزی لینڈ کی ٹیم مطلوبہ ہدف حاصل کرنے میں ناکام رہی اور پوری ٹیم 49.4 اوورز میں 210 رنز بناکر آؤٹ ہوگئی۔ ریشل پیرسٹ 74 اور کپتان سوزی بیٹس 68 رنز کے ساتھ نمایاں رہیں۔ ویسٹ انڈیز کی جانب سے انیسہ محمد نے 4 وکٹیں حاصل کیں۔ انہیں میچ اور سیریز کی بہترین کھلاڑی قرار دیا گیا۔
APP
20.09.14
0200p.xml
ویمنز کرکٹ سیریز:ویسٹ انڈیز نیوزی لینڈ کیخلاف 4-0سے کامیاب
سینٹ کٹس(سپورٹس ڈیسک)ویسٹ انڈیز نے نیوزی لینڈ کیخلاف ویمنز کرکٹ سیریز میں 4-0 سے کامیابی حاصل کر لی،میزبان ٹیم نے چھوتھے ون ڈے میں دلچسب مقابلے کے بعد 4 رنز سے فتح پائی،ویسٹ انڈیز نے 8 وکٹ پر 214 رنز اسکور بورڈ پر جوڈے،اسٹیفنی ٹیلر نے 66 کی زمہ دارانہ اننگز کھیلی،جورجیا گوئے نے 3وکٹیں اپنے نام کیں،مورنانیسلن نے 27رنز کے عوض 2شکار کیے،کیوی سائیڈ 210 رنز پر آل آوٹ ہوگئ،مہمان ٹیم نے ایک مرحلے پر 39اوورز میں 2وکٹ پر 176 رنز جوڑ لیے تھے لیکن اختتامی 8 پلیئرز مجموعے میں 34رنز کا اضافہ ہی ممکن بنا سکیں،آخری 6 بیٹسویمنز کا سب سے زیادہ انفرادی سکور 7رہا،پرائسٹ نے 74 اور سوزی بیٹس نے 68 کی اننگز کھیلی۔
express
21.09.14